《支提禅寺》
宋代·高颐

石龛金佛一千身，不到支提孰识真。
仿佛钟声鸣翠阜，晶荧灯焰下苍旻。
平生梦想烟霞际，今日来游鬓发新。
踏破禅林秋月皎，水云间淡入精神。

作者简介：宋福州宁德人，字元龄，号拙斋。明经修行，从游者达千人。宁宗庆元五年进士。知永州东安县，有循吏声。平生博极群书。有《鸡窗丛览》、《诗集传解》。